als_Latn dik_Latn sag_Latn
I dhanë fund beqarisë (Foto)
Viti 2014 ishte vit i kurorëzimit të dashurisë të shumë yjeve të estradës sonë. Ata pas shumë viteve lidhjeje vendosën që të martohen dhe dasmat e tyre disa i bënë duke iu përmbajtur traditës, kurse disa vendosën të ndjekin trendin modern dhe të festojnë në hotele luksoze, por kishte edhe nga ata që vendosën që t’i thonë “Po” njëri-tjetrit në ishujt e Maldiveve.
U martuan dhe do të bëhen prindër
Pas tetë vjet në lidhje dhe më shumë se gjashtë vjet të fejuar, këngëtarja jonë e mirënjohur Nora Istrefi dhe Robert Berisha gjatë vitit 2014 e kurorëzuan dashurinë e tyre me martesë. Më saktë ata u martuan më 2 shtator dhe dasma u mbajt në hotelin “Emerald”, ku të pranishëm ishin rreth 400 të ftuar, në mesin e të cilëve shumë figura të njohura publike. Ky çift kishte vendosur që mos t’i përmbahet shumë traditës, që të shkojnë ta marrin nusen me vetura, siç është zakon te ne. Në ditën më të lumtur të jetës së tyre, kënduan shumë veta, por kryesori ishte bashkëpunëtori shumëvjeçar i Robertit, Sinan Vllasaliu, si dhe të pranishëm ishin edhe valltare nga Brazili dhe një grup latin nga jashtë, si dhe DJ.
Duhet përmendur këtu se fustanin e nusërisë së Nora Istrefit e kishte dizajnuar Valdrin Sahiti dhe ajo vërtet shkëlqeu në të.
Kur jemi te këta dy, për Norën gjatë vitit 2014 një kohë të gjatë ishte spekuluar se pret fëmijën e parë me bashkëshortin e saj, Robertin. Por, ajo i kishte mohuar këto “spekulime”, derisa gëzonte dhe një formë të mirë fizike që humbte gjurmët. Megjithatë, shtatzënia e saj kishte arritur në një shkallë sa ajo nuk mund të vazhdonte në spektaklin e vallëzimit “Dance with me”, ku ishte konkurrente dhe kështu ishte detyruar të tërhiqet dhe ta zbulojë shtatzëninë.
“Do të them diçka shumë të vërtetë dhe shumë serioze, sepse lajmi është se unë do të bëhem nënë… pres një bebe”, ishin fjalët e Norës, pasi kishte bërë paraqitjen e fundit në spektaklin e “Dance with me”.
Kishte zgjedhur Maldivet
Edhe këngëtarja, Ryva Kajtazi, kishte vendosur që në vitin që e lamë pas t’i jepte fund beqarisë. Pothuajse askush nuk e dinte se ajo do të martohej, derisa nuk i shfaqi fotografitë në “Facebook”, ku shihej me fustan të bardhë. Këto fotografi ajo i kishte postuar nga Maldivet, një prej resorteve më luksoze dhe më piktoreske turistike në botë, e njëkohësisht më të shtrenjta. Këngëtarja e mirënjohur, Ryva Kajtazi, e kurorëzoi kështu dashurinë e saj me Fidan Rexhepin, i cili nuk është figurë e njohur publike. Dyshja janë fejuar prej më shumë se një viti. Fustanin e Ryva Kajtazit e dizajnoi Flutura Dedinja.
Edhe Lyrical Son dhe Gresa kurorëzuan dashurinë
As reperi shqiptar, Lyrical Son, nuk ndenji duarkryq dhe kështu me Gresa Krasniqin e kurorëzuan dashurinë e tyre, me anë të një ceremonie në “Emerald Hotel” në Prishtinë. Në këtë ceremoni ishin të ftuar familjarë e miq të reperit, që natyrisht se ishin reperë e këngëtarë që ai i ka marrëdhëniet e mira. Mysafirët i argëtoi një prej zërave më të bukur shqiptar, Sinan Vllasaliu. Dafina Zeqiri, Ledri Vula, 2po2, Gjiko, Lumi B, Capital T, Vig Poppa, Dj Flow, Seven Saraqi dhe producenti BigBang ishin disa prej personaliteteve të njohura të muzikës që ishin të pranishëm në këtë dasmë.
Me dy ceremoni
Këngëtarja nga Ulqini, Hana Cakuli, po ashtu i ka dhënë fund beqarisë në vitin 2014. Hana kishte zgjedhur pikërisht Ulqinin për të realizuar ceremoninë martesore të saj. Në profilin e saj në “Instagram”, Hana pati publikuar momente nga ceremonia, ku shfaqet tejet e hijshme me fustanin e nusërisë. Ajo është parë e buzëqeshur, ashtu sikurse dhe bashkëshorti i saj. Cakuli ka zhvilluar dy ceremoni martesore, atë civile dhe atë tradicionale, ku në të dyja rastet është parë tejet elegante e veshur me të bardha. Prej disa kohësh Hana jetonte në Gjermani ku kryente studime pasuniversitare. Për vite me radhë ajo ka punuar dhe jetuar në Kosovë. Ndërsa, në Ulqin është marrë me prezantime të emisioneve në radio./zeri/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn